               ЕВРОПЕЙСКА КОМИСИЯ
            Брюксел, 23.10.2017
            COM(2017) 618 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка съсзаявление от Финландия — EGF/2017/005 FI/търговия на дребно

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).

               2.На 12 юни 2017 г. Финландия подаде заявление EGF/2017/005 FI/Търговия на дребно за финансово участие от страна на ЕФПГ вследствие на съкращения
                  2
                в икономическия сектор, класифициран в разделение 47 на NACE Rev. 2 („Търговия на дребно, без търговията с автомобили и мотоциклети“) в регионите на ниво 2 по NUTS FI19 - Lansi Suomi, FI1B - Helsinki-Uusimaa, FI1C - Etelä-Suomi и FI1D и Pohjois- ja Itä-Suomi FI1D във Финландия.

               3.След оценка на заявлението Комисията заключи, в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2017/005 FI/Търговия на дребно

                        Държава членка

                        Финландия

                        Засегнат(и) регион(и) (ниво 2 по NUTS
                           3
                        )

                        Länsi-Suomi (FI19)

                        Helsinki-Uusimaa (FI1B)

                        Etelä-Suomi (FI1C)

                        Pohjois- ja Itä-Suomi (FI1D)

                        Дата на подаване на заявлението

                        12 юни 2017 г.

                        Дата на потвърждението за получаване на заявлението

                        12 юни 2017 г.

                        Дата на искането за допълнителна информация

                        19 юни 2017 г.

                        Срок за предоставяне на допълнителната информация

                        31 юли 2017 г.

                        Срок за приключване на оценката

                        23 октомври 2017 г.

                        Критерий за намеса

                        Член 4, параграф 1, буква б) от Регламента за ЕФПГ

                        Брой на засегнатите предприятия

                        3

                        Сектор(и) на икономическа дейност

                        (разделение по NACE Rev. 2)
                           4

                        Разделение 47 — „Търговия на дребно, без търговията с автомобили и мотоциклети“

                        Референтен период (девет месеца):

                        3 август 2016 г. — 3 май 2017 г.

                        Общ брой на съкращенията

                        1 660

                        Общ брой на бенефициерите, отговарящи на критериите

                        1 660

                        Общ брой на избраните бенефициери

                        1 500

                        Брой на младите хора от целевата група, които не работят и не са ангажирани в никаква форма на образование или обучение

                        0

                        Бюджет за персонализирани услуги (EUR)

                        3 906 600

                        Бюджет за прилагането на ЕФПГ
                           5
                         (EUR)

                           259 000

                        Общ бюджет (EUR)

                        4 165 600

                        Финансово участие от ЕФПГ (60 %) (EUR)

                        2 499 360

               ОЦЕНКА НА ЗАЯВЛЕНИЕТО

               Процедура

               4.Финландия подаде заявление EGF/2017/005 FI/Търговия на дребно на 12 юни 2017 г., в срок от 12 седмици от датата, на която са изпълнени критериите за намеса, определени в член 4 от Регламента за ЕФПГ. Комисията потвърди на същата дата получаването на заявлението, а на 19 юни 2017 г. поиска допълнителна информация от Финландия. Допълнителната информация бе предоставена в шестседмичен срок от датата на искането. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 23 октомври 2017 г.

               Допустимост на заявлението

               Засегнати предприятия и бенефициери

               5.Заявлението се отнася до 1 660 работници, съкратени в икономическия сектор, класифициран в разделение 47 на NACE Rev. 2 — „Търговия на дребно, без търговията с автомобили и мотоциклети“. Съкращенията са извършени в регионите на ниво 2 по NUTS FI19 - Lansi Suomi, FI1B - Helsinki-Uusimaa, FI1C - Etelä-Suomi и FI1D Pohjois- ja Itä-Suomi FI1D във Финландия.

                        Предприятия и брой на съкратените лица през референтния период

                        Anttila Oy

                        1 217

                        Oy Vallila Collection Ab

                        26

                        Stockmann Oy

                        417

                        Общ брой на предприятията: 3
                           6

                        Общ брой на съкратените лица:

                        1 660

                        Общ брой на самостоятелно заетите лица, чиято дейност е прекратена:

                        0

                        Общ брой на отговарящите на критериите работници и самостоятелно заети лица:

                        1 660

               Критерии за намеса

               6.Финландия подаде заявлението съгласно критерия за намеса, посочен в член 4, параграф 1, буква б) от Регламента за ЕФПГ. Съгласно този критерий са необходими най-малко 500 съкращения за референтния период от девет месеца в предприятия, извършващи дейност в един и същ икономически сектор на ниво разделение по NACE Rev. 2 и разположени в един или два съседни региона на ниво 2 по NUTS. Само в региона на Helsinki-Uusimaa (FI1B) има 835 съкращения.

               7.Деветмесечният референтен период за заявлението започва на 3 август 2016 г. и приключва на 3 май 2017 г.

               Изчисляване на броя на съкращенията и на случаите на прекратяване на дейност

               8.Съкращенията през референтния период са изчислени, както следва:

               –1660, считано от датата на индивидуалното предизвестие от работодателя за съкращаване или за прекратяване на трудовия договор на работника.

               Бенефициери, отговарящи на критериите

               9.Общият брой на отговарящите на критериите бенефициери е 1660.

               Връзка между съкращенията и големите структурни промени в моделите на световната търговия, произтичащи от глобализацията

               10.С цел да установи връзката между съкращенията и големите структурни промени в моделите на световната търговия, произтичащи от глобализацията, Финландия твърди, че търговията на дребно преминава през период на големи промени, дължащи се на глобализацията (онлайн търговията). Променящите се модели в навиците на потребителите, цифровизацията и икономическата криза също оказват влияние за промените.

               11.Онлайн продажбите се увеличават вече години наред. Очаква се до 2019 г. 13 % от световната търговия на дребно да се осъществява онлайн, докато през 2014 г. този дял е бил само 6,3 %
                  7
               . Първоначално потребителите се насочиха към онлайн магазините. В последно време те са склонни да се обръщат към международните интернет магазини, базирани в държави извън ЕС.

               12.Онлайн пазаруването оказва огромно влияние върху продажбите на конвенционалните универсални магазини. Водещите интернет магазини са в Китай, Индия и САЩ.

               13.През периода 2010—2015 г. във Финландия онлайн продажбите на дребно на продукти са нараснали с 34 % Финландците имат склонност да пазаруват от чуждестранни онлайн магазини повече, отколкото другите скандинавци
                  8
               . Вследствие на това продажбите във финландските универсални магазини са намалели. През 2014 г. продажбите в универсалните магазини са намалели с 4,3 % спрямо 2013 г., докато през 2016 г. намалението е било 2,8 % в сравнение с продажбите през 2015 г.
                  9

               14.Наблюдава се също съществена замяна на работни места в търговията на дребно. Докато обичайните работни места на пълно работно време изчезват, разкриват се нови работни места като тези на непълно работно време, с нови умения, например ИТ-познания, прогнозиране, анализ на данни, комуникация, познаване на клиентите и логистика
                  10
               . 43 % от персонала в търговията на дребно е на възраст над 45 години и не притежава посочените по-горе умения.

               15.Към днешна дата за икономическия сектор, класифициран в разделение 47 на NACE Rev. 2 — „Търговия на дребно, без търговията с автомобили и мотоциклети“ са били подадени 8 заявления по ЕФПГ
                  11
               .

               Събития, довели до съкращенията и до прекратяването на дейността

               16.Секторът на търговията на дребно във Финландия осигурява 7 % от всички работни места, но той е отворен за младите, работещите на непълно работно време, притежаващи нови умения. Покупките от интернет магазини, намиращи се в държави извън ЕС, са се увеличили от 6 % (2008 г.) на 19 % (2016 г.) от всички продажби. 32 % от онлайн покупките са от други държави — членки на ЕС, а 16 % от онлайн търговията се реализира от държави извън ЕС. Вносът от Китай представлява 23% от финландската международна онлайн търговия
                  12
               .

               17.Тенденцията е сходна в други държави от ЕС. През периода 2012—2016 г. онлайн покупките от държави извън ЕС са нараснали от 13 % на 20 % от всички международни онлайн покупки (източник: ЕВРОСТАТ).

               18.Anttila Oy е дружество за търговия на дребно, създадено през 1952 г. като дружество за каталожна търговия. То се е концентрирало основно върху потребителската електроника, облеклата и принадлежностите за дома. Универсални магазини Anttila е имало в 23 населени места.

               19.Anttila е реализирало загуби в продължение на няколко години главно поради упадъка на целия бизнес с универсални магазини. Дружеството се е опитало да възстанови своята рентабилност. То е било рекапитализирано, а собственикът сменен. Anttila също е съкратило своя персонал (2015 г.)
                  13
               .

               20.Въпреки всички усилия паричните потоци и рентабилността на дружеството са продължили да намаляват, основно поради международната онлайн търговия. Дружеството безуспешно е търсило външни финансови ресурси
                  14
               .

               21.Броят на клиентите в универсалните магазини Anttila е намалявал годишно с 10-20 %. Продажбите на музикални произведения, филми, игри и домакински електроуреди са се сринали в универсалните магазини Anttila поради цифровизацията и онлайн търговията
                  15
               .

               22.През 2016 г. дружеството е трябвало да подаде заявление за обявяване в несъстоятелност. Предизвестие за прекратяване на трудовите правоотношения е било дадено на всички 1 222 служители. В началото на 2017 г. Anttila е било окончателно закрито. Работещите в Oy Valilla — дъщерно дружество на Anttila, също са загубили работните си места.

               23.Рецесията във Финландия също се е отразила на продажбите в магазините на Anttila
                  16
               . Служителите на Anttila са работели обикновено по 30—35 часа на седмица. Понастоящем предложенията за свободни работни места са за 12 часа седмично.

               24.Stockmann е традиционна финландска верига универсални магазини, известна с това, че предлага първокласни, висококачествени продукти. Stockman се е сблъскал с подобни на Anttila проблеми, но в по-малка степен
                  17
               .

               25.Stockmann започна да подобрява своята финансова и пазарна позиция през 2015 г. През 2017 г. дружеството закри магазина в Oulu. Понастоящем му остават 6 универсални магазина. Проблемите на Stockman отчасти са свързани с електронната търговия, променящите се навици за пазаруване и слабото доверие на потребителите в икономиката
                  18
               .

               26.През периода 2012—2016 г. броят на клиентите в универсалните магазини Stockmann е намалял с повече от 40 % През същия период оборотът от продажбите е намалял с 38%. Оперативният марж е станал отрицателен
                  19
               .

               Очаквано въздействие на съкращенията върху местната, регионалната или националната икономика и върху заетостта

               27.Всички четири региона по NUTS-2 във Финландия са засегнати. Най-силно е въздействието в Helsinki-Uusimaa (835 работни места). През март 2017 г. във Финландия е имало 317 251 безработни. Това представлява 10,3 % от работната сила. 38 % са на възраст над 50 години
                  20
               . За всяко свободно работно място е имало шестима безработни. 4 % от всички безработни са били от търговския сектор
                  21
               .

               Länsi-Suomi

               28.В областта Pirkanmaa
                  22
                продажбата на едро и дребно представлява значителен дял от оборота на всички сектори — около 30 %. Икономиката на региона бавно се възстановява благодарение на експортната промишленост и строителството.

               29.През март 2017 г. броят на безработните в Центъра за икономическо развитие, транспорт и околна среда (центъра ELY) на Pirkanmaa е бил 31 577. Това е представлявало 12,9 % от работната сила, което е повече от средното за страната
                  23
               .

               30.Веригата универсални магазини Anttila е била важен работодател в региона. Намирането на нова работа е било най-трудно за лицата над 50 години.

               Helsinki-Uusimaa

               31.В края на март 2017 г. броят на безработните лица, търсещи работа в региона на Uusimaa, е бил 86 659, а търсещите работа безработни лица са представлявали 10,3 % от работната сила.

               32.През март 2017 г. броят на дългосрочно безработните лица е бил 34 942. Лицата на възраст над 50 години са представлявали до 36 % от безработните лица, търсещи работа
                  24
               .

               Etelä — Suomi

               33.Anttila е бил важен работодател в сектора на търговията на дребно в град Турку. Със закриването на Anttila значителен брой работни места са били загубени.

               34.Безработицата в региона е 11,6 %. Дружествата наемат млади работници на непълно работно време. Много от безработните са на възраст над 50 години
                  25
               .

               35.В края на пролетта на 2017 г. в югозападната част на региона безработицата е била около 26 224 души. Това представлява 11,6 % от работната сила. Освен това още 10 600 души са били заети в услугите за насърчаване на заетостта
                  26
               .

               Pohjois-ja Itä-Suomi

               36.Stockmann и Anttila са били важни работодатели в сектора на търговията на дребно в региона на Oulu. Прекратяването на тяхната дейност в града е довело до значителен брой съкращения, като много от засегнатите лица са в по-напреднала възраст.

               37.Безработицата в Oulu остава висока. През март 2017 г. е имало 25 928 безработни. Освен това в службите по заетостта и икономическото развитие (TE Offices) са работели около 9 650 души за насърчаването на заетостта
                  27
               .

               Избрани бенефициери и предложени действия

               Избрани бенефициери

               38.Прогнозният брой на съкратените работници, които се очаква да вземат участие в мерките, е 1500. По-долу е представена разбивка на тези работници по пол, гражданство и възрастова група:

                        Категория

                        Брой на избраните бенефициери

                        Пол:

                        Мъже:

                        355

                        (23,7 %)

                        Жени:

                        1 145

                        (76,3 %)

                        Гражданство:

                        Граждани на държави — членки на ЕС:

                        1 495

                        (99,7 %)

                        Граждани на държави извън ЕС:

                        5

                        (0,3 %)

                        Възрастова група:

                        15—24 години:

                        103

                        (6,9 %)

                        25—29 години:

                        144

                        (9,6 %)

                        30—54 години:

                        985

                        (65,7 %)

                        55—64 години:

                        263

                        (17,5 %)

                        над 64 години:

                        5

                        (0,3 %)

               Допустимост на предложените действия

               39.Персонализираните услуги, които се предвижда да бъдат предоставени на съкратените работници, включват следните действия:

               –Предоставяне на съвети и други подготвителни мерки: тази мярка включва обучение за добиване на увереност при търсенето на работа и актуализиране на уменията за търсене на работа. Тя включва и професионални напътствия на индивидуална основа.

               –Заетост и други мерки: тази мярка е за осигуряването на информация, съвети и експертни услуги за планиране на повторното наемане на работа на бенефициерите посредством онлайн услуги, търсене на работа и професионално ориентиране, както и за търсене на работа, предложения за работа, установяване на компетентностите, оценки на работоспособността и наемане за пробен период.

               –Курсове на обучение: тази мярка е за осигуряване на курсове за професионално обучение, непрекъснато обучение, подготовка за промяна и преквалификация. Тя включва и обучение за подпомагане на предприемачеството. Курсовете ще бъдат адаптирани към целевата група.

               –Безвъзмездни средства за започване на предприемаческа дейност: Целта на безвъзмездните средства е да се насърчат започването на стопанска дейност и наемането на работа на отделни лица. Безвъзмездните средства за започване на предприемаческа дейност спомагат за постепенното започване и установяване на стопанска дейност на пълно работно време. Тя се предоставя най-много за 12 месеца. Обучението и наставничество също са свързани с безвъзмездните средства.

               –Пилотни проекти за професионални съвети за кариерно развитие: за бенефициерите над 50 години пилотният проект ще бъде насочен към всички физически или психологически проблеми и други въпроси, които могат да действат като пречка за повторното наемане на работа. Освен това някои бенефициери вероятно ще се нуждаят от интензивно ориентиране.

               –Субсидии за изплащане на възнаграждения: тази субсидия ще се отпусне в подкрепа на заетостта при започване на нова работа чрез намаляване на разходите за заплати. Субсидията за изплащане на възнаграждения ще бъде между 30—50 процента от разходите за заплати и ще бъде платена на работодателя. Продължителността на субсидията е 6—18 месеца в зависимост от продължителността на периода на безработица.

               –Надбавки за път и настаняване: може да се предоставят на лицето, търсещо работа, за пътни разходи и разходи за настаняване, възникнали при търсенето на работа или по време на обучение, предназначено за насърчаване на заетостта.

               40.Предложените действия, описани в настоящия документ, представляват активни мерки за пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               41.Финландия предостави поисканата информация относно действията, които са задължителни за засегнатото предприятие по силата на националното право или на колективни споразумения. Потвърдено беше, че финансовото участие от страна на ЕФПГ няма да замени тези действия.

               Прогнозен бюджет

               42.Прогнозните общи разходи са 4 165 600 EUR, като обхващат разходи за персонализирани услуги в размер на 3 906 600 EUR и разходи за подготвителни дейности, управление, информация и публичност, дейности за контрол и докладване в размер на 259 000 EUR.

               43.Общият размер на заявеното финансово участие от ЕФПГ възлиза на 2 499 360 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник (EUR)

                        Общо прогнозни разходи (EUR)

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Предоставяне на съвети и други подготвителни мерки (Valmennukset ja muut valmentavat toimenpiteet)

                        315

                        1 200

                        378 000

                        Услуги по наемане на работа и бизнес услуги (Työllisyys- ja yrityspalvelut)

                        500

                        60

                        30 000

                        Курсове на обучение (Koulutus)

                        235

                        5 000

                        1 175 000

                        Безвъзмездни средства за започване на стопанска дейност (Starttiraha)

                        18

                        9 000

                        162 000

                        Пилотни проекти за
                              професионални съвети за кариерно развитие (Uravalmennuspilotti)

                        260

                        5 000

                        1 300 000

                        Междинен сбор (a):

                        Процент от пакета от персонализирани услуги

                        –

                        3 045 000

                        (77,95 %)

                        Помощи и стимули (действия по член 7, параграф 1, буква б) от Регламента за ЕФПГ)

                        Субсидии за изплащане на възнаграждения

                        200

                        4 200

                        840 000

                        Надбавки за път и настаняване:

                        180

                        120

                        21 600

                        Междинен сбор (б):

                        Процент от пакета от персонализирани услуги:

                        –

                        861 600

                        (22,05 %)

                         Действия по член 7, параграф 4 от Регламента за ЕФПГ

                        1. Подготвителни дейности

                        –

                        4 000

                        2. Управление

                        –

                        150 000

                        3. Информиране и публичност

                        –

                        25 000

                        4. Контрол и докладване

                        –

                        80 000

                        Междинен сбор (в):

                        Процент от общите разходи:

                        –

                        259 000

                        (6,22 %)

                        Общо разходи (а + б + в):

                        –

                        4 165 600

                        Финансово участие от ЕФПГ (60 % от общия размер на разходите)

                        –

                        2 499 360

               44.Разходите за дейностите, определени в горната таблица като дейности по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Финландия потвърди, че тези действия са обвързани с активното участие на бенефициерите от целевата група в търсенето на работа или дейностите по обучение.

               45.Финландия потвърди, че разходите за инвестиции за самостоятелна заетост, започване на стопанска дейност и придобиване от служителите няма да надхвърлят сумата от 15 000 EUR на бенефициер.

               Период на допустимост на разходите

               46.На 3 август 2016 г. Финландия започна да предоставя персонализирани услуги на бенефициерите от целевата група. По тази причина разходите за действията са допустими за предоставяне на финансово участие от ЕФПГ в периода от 3 август 2016 г. до 12 юни 2019 г.

               47.На 3 август 2016 г. Финландия започна да покрива административните разходи, свързани с изпълнението на ЕФПГ. По тази причина разходите за дейности по подготовка, управление, информация, публичност, контрол и докладване ще бъдат допустими за финансово участие от ЕФПГ в периода от 3 август 2016 г. до 12 декември 2019 г.

               Допълване с действия, финансирани с национални средства или със средства от Съюза

               48.Източникът на предварително национално финансиране или съфинансиране е позицията на публичните служби по заетостта в рамките на административния клон на Министерството на икономиката и заетостта (МИЗ). Някои услуги ще бъдат финансирани и от оперативните разходи на центровете за икономическо развитие, транспорт и околна среда (центрове ELY) и на служби ТЕ (TE Offices). Задачите, свързани с техническа помощ, ще бъдат финансирани от оперативните разходи на МИЗ и на центровете ELY. Ще бъдат положени усилия да се предостави национално предварително финансиране за всички действия и задачи.

               49.Финландия потвърди, че описаните по-горе мерки, за които се предоставя финансово участие от ЕФПГ, няма да получат финансова подкрепа от други финансови инструменти на Съюза.

               Процедури за провеждане на консултации с избраните бенефициери, с техни представители или със социалните партньори, както и със съответните органи на местно и регионално равнище

               50.Финландия посочи, че координираният пакет от персонализирани услуги е бил изготвен в консултация с представители на центровете ELY в Uusimaa, Pirkanmaa и Pohjois-Pohjanmaa, Varsinais-Suomi и службите TE в Uusimaa. Представителите на Anttila и на профсъюзите (PAM: Обединени професионални съюзи в сектора на услугите) също са участвали.

               51.МИЗ създаде работна група, включваща всички горепосочени местни и регионалните органи, представителите на Anttila и РАМ. Работната група разгледа съкращенията в сектора на търговията на дребно и взе участие в изготвянето на заявлението по ЕФПГ.

               Системи за управление и контрол

               52.В заявлението е описана системата за управление и контрол, в която са определени отговорностите на съответните органи.

               –Финландия нотифицира Комисията, че финансовото участие ще бъде управлявано от МИЗ, което действа като управляващ и сертифициращ орган за ЕФПГ и като междинен орган, разпределящ средствата от ЕФПГ. Функциите по управлението във връзка с ЕФПГ са възложени на департамента по заетостта и предприемачеството.

               –Функциите по сертифицирането са възложени на отдела по човешки ресурси и администрация. Плащанията на бенефициерите се извършват чрез регионалните центрове ELY и службите TE.

               –По отношение на одитирането отговорният орган е независимият отдел за вътрешен одит, който работи под ръководството на постоянния секретар на МИЗ.

               Ангажименти, поети от засегнатата държава членка

               53.Финландия е предоставила всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –когато дружеството, извършило съкращенията, е продължило дейността си след освобождаването на работниците, то е спазило своите правни задължения във връзка със съкращенията и е предприело съответните действия във връзка с работниците си;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               54.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 ЕФПГ не може да надхвърля максимален годишен размер от 150 милиона евро (по цени от 2011 г.)
                  28
               .

               55.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 2 499 360 EUR, което представлява 60 % от общите разходи за предложените действия, за предоставяне на финансово участие по заявлението.

               56.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  29
               .

               Свързани актове

               57.Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне към съответните бюджетни редове на сумата от 2 499 360 EUR.

               58.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със
                  заявление от Финландия — EGF/2017/005 FI/търговия на дребно

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  30
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  31
               , и по-специално точка 13 от него,

               като взе предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета ЕФПГ не може да надхвърля максимален годишен размер от 150 милиона евро (по цени от 2011 г.)
                  32
               .

               (3)На 12 юни 2017 г. Финландия подаде заявление за мобилизиране на средства от ЕФПГ във връзка с извършени съкращения в икономическия сектор, класифициран в разделение 47 по Статистическата класификация на икономическите дейности в Европейската общност (NACE) Rev. 2 („Търговия на дребно, без търговията с автомобили и мотоциклети“) в регионите на ниво 2 по общата класификация на териториалните единици за статистически цели (NUTS)
                  33
                FI19 - Lansi Suomi, FI1B - Helsinki-Uusimaa, FI1C - Etelä-Suomi и FI1D - Pohjois- ja Itä-Suomi FI1D във Финландия. Към него беше предоставена допълнителна информация, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)Поради това, за да бъде удовлетворено подаденото от Финландия заявление, следва да бъдат мобилизирани средства за предоставяне на финансово участие от ЕФПГ в размер на 2 499 360 EUR.

               (5)За да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансовата 2017 година от Европейския фонд за приспособяване към глобализацията се мобилизират средства за предоставяне на сумата от 2 499 360 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. Прилага се от [датата на приемането му]*.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 855.

                     (2)
                  По смисъла на член 3 от Регламента за ЕФПГ.

                     (3)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)
                  ОВ L 393, 30.12.2006 г., стр. 1.

                     (5)
                  Съгласно член 7, параграф 4 от Регламент (EС) № 1309/2013.

                     (6)
                  Съкращенията са извършени в две големи вериги универсални магазини (Anttila и Stockman) и в дъщерно дружество (Vallila). Anttila и Vallila бяха закрити окончателно.

                     (7)

                     http://www.emarketer.com/public_media/docs/....2016_Worldwide_ECommerce_Report.pdf

                     (8)

                  http://kauppa.fi/eng/press_releases/e_commerce_of_goods_increasing_despite_recession_24804
                  http://www.postnord.fi/globalassets/suomi/tutkimukset/e-commerce-in-nordics-2017_eng_low.pdf
                  ,

                     (9)

                     http://tilastokeskus.fi/til/klv/2016/12/klv_2016_12_2017-02-15_tie_002_en.html

                  http://tilastokeskus.fi/til/klv/2014/12/klv_2014_12_2015-02-12_tie_002_en.html
                  ,

                     (10)

                        http://www.stat.fi/til/tyti/2016/13/tyti_2016_13_2017-04-12_kat_002_en.html

                     (11)
                  EGF/2010/010 CZ/Unilever, EGF/2010/016_ES/Aragon retail, EGF/2011/004 EL/ALDI Hellas, EGF/2014/009 EL/Sprider Stores, EGF/2014/013 EL/Odyssefs Fokas, EGF/2015/011 GR/Supermarket Larissa, EGF/2016/005 NL/Drenthe Overijssel Retail, EGF/2017/003 GR/Attica retail.

                     (12)

                  http://www.postnord.com/en/media/publications/

                     (13)

                        http://www.helsinkitimes.fi/business/14110-anttila-declares-bankruptcy.html

                     (14)

                        https://www.statista.com/statistics/243872/number-of-employees-in-the-e-commerce-segment-in-china

                     (15)

                        http://www.ifpi.org/downloads/GMR2016.pdf

                     (16)

                        http://www.reuters.com/article/stockmann-seppala-idUSL6N0VC0NQ20150202

                     (17)

                        https://ek.fi/wp-content/uploads/Luottamusindikaattori1412eng.pdf

                     (18)

                        http://tilastokeskus.fi/til/kbar/2016/07/kbar_2016_07_2016-07-27_tie_001_en.html

                     (19)

                        https://fashionunited.uk/news/retail/a-challenging-turnaround-ahead-for-the-owner-of-lindex/2015062216813

                     (20)

                        https://julkaisut.valtioneuvosto.fi/handle/10024/79319

                        https://julkaisut.valtioneuvosto.fi/handle/10024/79798

                     (21)

                        https://www.ammattibarometri.fi

                     (22)
                  „Областите“ в членове 28—30 и 33—38 са региони на ниво 3 по NUTS.

                     (23)

                        https://julkaisut.valtioneuvosto.fi/handle/10024/79319

                     (24)

                        https://julkaisut.valtioneuvosto.fi/handle/10024/79798

                     (25)

                        https://www.ammattibarometri.fi

                     (26)

                        https://julkaisut.valtioneuvosto.fi/handle/10024/79319

                     (27)

                        https://julkaisut.valtioneuvosto.fi/handle/10024/79319

                     (28)
                  ОВ L 347, 20.12.2013 г., стр. 884.

                     (29)
                  ОВ С 373, 20.12.2013 г., стр. 1.

                     (30)
                  ОВ L 347, 20.12.2013 г., стр. 855.

                     (31)
                  ОВ С 373, 20.12.2013 г., стр. 1.

                     (32)
                  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (33)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).